Ամեն մի գիտության բնագավառում մեկը, իհարկե, կարող է զբաղվել այդ գիտության պատմությամբ, բայց անիմաստ է, երբ դրանով զբաղվում են շատերը կամ բոլորը: Օրինակ, մենք ունենք մի աստղագետ, որ զբաղվում է աստղագիտության պատմությամբ: Եվ պետք է ասեմ, որ բավական հաջող է զբաղվում: Սակայն նա միայն աստղագիտության պատմությամբ չի զբաղվում: Օրվա կեսը նա տրամադրում է ժամանակակից գործերի. արբանյակներ է դիտում, ուսանողների հետ է պարապում: